**Ogres ieleja**

Aizsardzības kategorija: dabas parks, Natura 2000 teritorija.

Administrativais iedalījums:

* Ērgļu nov. Ērgļu un Sausnējas pag.;
* Ogres nov. Mazozolu, Taurupes, Meņģeles, Madlienas, Ogresgala un Krapes pag.;
* Lielvārdes nov. Lēdmanes pag.;
* Ķeguma nov. Rembates pag..



Platība: 7516 ha.

Dibnāšanas gads: 2004.

Dabas vērtības:

Ogres ieleja kopumā ir starp bioloģiskās daudzveidības saglabāšanai nozīmīgākajām neregulētu upju ielejām Latvijā biotopu dažādības un savdabības dēļ. Te konstatēti 11 ES Biotopu direktīvas 1. pielikuma biotopi, no kuriem 5 ir prioritāri, kā arī vienlaikus 15 Latvijā īpaši aizsargājami biotopi. Vena no nedaudzajām vietām, kur sastopami Latvijā ļoti reti biotopi – parka veida pļavas un jaukti ozolu, gobu un un ošu meži upju krastos, upju straujteces. Sastopamas vairākas tieši Ogres ielejai raksturīgas retas augu sugas, kā arī daudzas Latvijā retas īpaši aizsargājamas augu sugas. Konstatētas variākas Eiropas direktīvas pielikumos iekļautās augu un dzīvnieku sugas.

Dabas parka „Ogres ieleja” dabas aizsardzības plāns (Madonas raj. Ērgļu nov. un Ogres raj. Ogres un Ķeguma nov., kā arī Mazozolu, Taurupes, Krapes, Madlienas, Meņģeles un Lēdmanes pag.) izstrādāts laika posmam no 2008. gada līdz 2018. gadam.

Dabas parkā „Ogres ieleja” ietilpst Vērenes gobu un vīksnu audze (dabas liegums, Natura 2000 teritorija). Administratīvais iedalījums: Madlienas pag.. Platība: 53 ha. Dibināšanas gads: 1977.